# Budapest XVII. kerülete

### A Wikipédiából, a szabad lexikonból.

Budapest XVII. kerülete
Terület | 54,83 km²
Népesség

- Összesen (2005)
- Népsűrűség

- 78 812 fő
- 1437 fő/km²;

Irányítószám | 1171, 1172, 1173, 1174
Polgármester | Riz Levente
é. sz. 47°47.8′ k. h. 19°27.4′

Budapest XVII. kerülete Budapestnek a Dunától keletre legtávolabb fekvő kerülete. (Gúnyneve Rákosborzasztó, utalásként erre a távolságra). Újabban a kerületet összefoglaló néven Rákosmentének is nevezik.

## [szerkesztés] Története

1950. január 1-jén jött létre, amikor több addig önálló települést (Rákoscsaba, Rákoskeresztúr, Rákosliget, Rákoshegy) Budapesthez csatolták. A családi házas - kertes jellegű kerület lakossága az 1970-es - 80-as években a rákoskeresztúri lakótelepek építése, a rendszerváltást követően a szuburbanizáció következtében növekedett, illetve növekszik ma is.

## [szerkesztés] Fekvése

- Északon a XVI. kerület, nyugaton a X. kerület, délnyugaton Budapest XVIII. kerülete, míg keleten a városhatár határolja. Budapesten kívül a közvetlen környéken van Ecser, Maglód, Nagytarcsa, Pécel.
- Az egyik legszebb fekvésű pesti kerület, amely ugyanolyan magasan terül el, mint a Gellért-hegy. A pesti oldal legmagasabb pontja, az Arany-hegy (243 méter), is itt található, Rákoscsaba és Rákoskert határán.
- A főváros legnagyobb kerülete, 54,8 négyzetkilométer területű, több mint 25-szöröse a legkisebb budapesti kerületnek.
- A Ferihegyi repülőtér hivatalosan Budapest XVIII. kerülete illetve Vecsés területén fekszik, azonban a Ferihegy 2 kifutópályája részben e kerület területén található.
- A kerület területén folyik át a Rákos-patak.

## [szerkesztés] Kerületrészek

A kerület ma kilenc részre tagozódik, ezek:

- Régiakadémiatelep
- Akadémiaújtelep
- Rákoscsaba
- Rákoscsaba-újtelep
- Rákoshegy
- Rákoskeresztúr
- Rákoskert
- Rákosliget
- Madárdomb

## [szerkesztés] Közlekedés

#### [szerkesztés] Gépjárművel

A kerület központját leggyorsabban a Hungária körút-Kőbányai út-Jászberényi út (később Pesti út néven), az Örs Vezér Terétől a Kerepesi út (később Veres Péter út néven)-Bökényföldi út-Cinkotai út, vagy a Fehér út-Élessarok-Jászberényi (később Pesti) út (31-es főút) vagy a Kerepesi út-Keresztúri út-Pesti út vonalán lehet elérni. Reggel befelé, késő délután kifelé kell nagy torlódásra számítani. Pécel felől a Péceli út, Ecser felől a Pesti út visz be a kerületbe. Az M0-ás tervezett nyomvonala a kerület keleti végei mellett halad.

A kerületközpont a Pesti út - Csabai út - Ferihegyi út találkozásánál levő ún. Elágazás (becenevén Elág). A kerületben közlekedő legtöbb autóbuszjárat érinti vagy itt van a végállomása.

#### [szerkesztés] Busszal

A főváros belső kerületei felől az Örs vezér térről, a Kőbánya-Kispest metróvégállomásról, vagy Pestszentlőrincről induló autóbuszokkal lehet a leggyorsabban kijutni a kerületbe.

A belvárosból nappal a 61, 61E, 76, 176 (Örs Vezér Tere), 62 (Kőbánya városközpont), 98, gyors 98, Keresztúr busz (Kőbánya-Kispest), 80 (Pestszentlőrinc), éjjel a 911, 921, 956, 980-as buszokkal lehet kijutni a kerületbe.

A kerületen belül közlekedő buszoknak is az 'Elág' a kiindulópontja: a 69A és a 161-es Rákoscsaba, a 180-as és a198-as Rákosliget és Rákoscsaba-újtelep, a 162-es és a 297-es Rákoscsabán keresztül Rákoskert, éjjel a 997-es Rákoscsaba és Rákoshegy, a 998-as Rákosliget és Rákoscsaba-újtelep felé közlekedik.

Az elágazásról lehetőség van Pécel felé továbbutazni nappal a 69-es, éjjel a 969-es busszal.

A szokásos évi metrófelújítás idején (nyáron) ideiglenes jelleggel jár a 161E jelzésű gyorsbusz, mely a Blaha Lujza térről indul, és 3 megálló (Keleti pu, Népstadion, Örs Vezér Tere) után érkezik Rákoskeresztúr-városközpontba (az 'Elágra').

#### [szerkesztés] Vasúton

A kerület északi részein halad keresztül a Budapest - Hatvan - Miskolc, a déli részen pedig a Budapest - Újszász - Szolnok vasútvonal.

A kerületben 6 vasútállomás található, melyből öt ( hatvani vonalon Rákosliget, Rákoscsaba-újtelep, Rákoscsaba, a szolnoki vonalon Rákoshegy és Rákoskert ) a Keleti pályaudvarról Gödöllőre, Hatvanba, vagy Szolnokra óránként kétszer induló személyvonatokkal 20-30 perc alatt elérhető. A 6., rákoskeresztúri megálló jelenleg nincs használatban, de felújításáról és újramegnyitásáról több vita is folyt az elmúlt években.

## [szerkesztés] Látnivalók

- Merzse-mocsár (természetvédelmi terület)
- Rákos-patak
- Podmaniczky-Vigyázó kastély, Rákoskeresztúr
- Csekovszky Árpád műveinek állandó kiállítása
- Rákoscsabai Strandfürdő
- Bartók Béla egykori otthona Rákoshegyen
- Helytörténeti Gyûjtemény
- Bogáti-Hajdú villa

## [szerkesztés] Kultúra, művészet

- Ascher Oszkár Színház ( Rákoskerti Művelődési Házban )
- Gózon Gyula Kamaraszínház
- Erdős Renée Ház
- Dózsa György Művelődési Ház
- Csekovszky Árpád Művelődési Ház
- Rákoskerti Művelődési Ház
- Csigaház (Rákoscsabai Közösségi Ház)
- Rákoshegyi Közösségi Ház

## [szerkesztés] Média

A kerületnek saját rádióadója (Rádió 17) van. A kerületi önkormányzat havilapja a Hírhozó. Több más havilap is megjelenik. (Rákosmenti Miújság, Helyi Hírek, Tizenhetedik, Rákosvidék, stb.)

## [szerkesztés] Köztéri szobrok

- A nulla kilométerkőnek 1953-ban új szobrot emeltek. Molnár László alkotása távolba néző munkást ábrázolt. A kétméteres mészkőszobrot 1974-ben áthelyezték a kerületbe, a Szabadság út és Baross út sarkára.

  Ez a szakasz még csonk. Segíts te is a kibővítésében!

## [szerkesztés] Híres kerületiek

- Bartók Béla 1911-től 1920-ig élt a kerületben
- Csekovszky Árpád keramikus
- Erdős Renée
- Gózon Gyula színész
- Gregor József operaénekes (Rákosligeten született)
- Kálmán Alajos kémikus, az MTA tagja (Rákoskeresztúron született)
- Kiss György Munkácsy-díjas festõ, szobrász, éremmûvész (a kerületben él)
- Krencsey Marianne színésznő
- Lázár Vilmos és Lázár Zoltán fogathajtó világbajnokok
- Mányoky Endre újságíró
- Nyíri Kristóf filozófus
- Radnai Gyula fizikus
- Ragályi Elemér operatőr
- S. Nagy István dalszövegíró
- Vigyázó Ferenc
- Zavadszky Gábor labdarúgó (a kerületben élt)

### [szerkesztés] Díszpolgárai

- 1996 - dr. Bartók Albert helytörténész
- 1996 - Csekovszky Árpád keramikusművész (posztumusz)
- 1997 - dr. Kálmán Alajos akadémikus
- 1999 - Lázár Vilmos és Lázár Zoltán fogathajtó világbajnokok
- 2000 - Márk Tivadar jelmeztervező
- 2001 - Gregor József operaénekes
- 2002 - Dr. Bényi László, festőművész
- 2002 - Dr. Fachet József, rákkutató orvosprofesszor - egyetemi tanár
- 2003 - Ács József, szobrászművész
- 2004 - Dr. Bereczky Loránd - művészettörténész
- 2005 - Szekeres Pál - a rákoshegyi ellenállási csoport vezetője (posztumusz)
- 2005 - Galgóczy Árpád költő-műfordító

## [szerkesztés] Fontosabb közutak

- Pesti út
- Ferihegyi út
- Csabai út
- Cinkotai út
- Péceli út

## [szerkesztés] Irányítószámok

Irányítószámok

## [szerkesztés] A kerülethez kapcsolódó honlapok

- Rákosmente.lap.hu
- Rákosmente hivatalos honlapja
- XVII. kerületi információk

A lap eredeti címe "http://hu.wikipedia.org../../../b/u/d/Budapest_XVII._ker%C3%BClete_073a.html"

Kategóriák: Szakaszcsonkok | Csonkok 2004 novemberéből | Budapest kerületei

##### Views

- Szócikk
- Vitalap
- Aktuális változat

##### Keresés